གོང་དུ་བརྗོད་མ་ཐག་པའི་ཡིག་ནོར་གཉིས་ཀྱི་དག་སེལ་དུ་ཁོ་བོས་ཡིག་ཚོགས་ལ་མ་འཛེམ་པར་ཚིག་གི་སྤྲོས་པ་ཅུང་ཙམ་བགྱིས་པ་འདི་ནི།ཉེ་བའི་ལོ་འདི་འགར་དགོན་སྡེ་དང་སློབ་གྲྭ་སོགས་རིག་གཞུང་རྒྱུན་འཛིན་གྱི་ལྟེ་བ་དུ་མར་མཁས་པ་རྒན་གཞོན་མང་བོས་པྲ་ཏིའི་སུམ་རྟགས་ཀྱི་གཞུང་འདི་འཆད་སྤེལ་བྱས་དང་བྱེད་ཀྱིན་པ་མང་དུ་མཐོང་ཞིང་།ཁོང་ཅག་གི་འཆད་ཁྲིད་སྒྲ་འཇུག་སོ་སོར་ཡང་རིམ་གྱིས་ཉན་པའི་བརྒྱུད་རིམ་ཁྲོད་གོང་གི་གནད་དོན་གཉིས་པོ་དེར་སུས་ཀྱང་ཐེ་ཚོམ་དོགས་སློང་ཙམ་ཡང་བྱེད་ཀྱིན་ཡོད་པ་མ་མཐོང་བས།ད་བར་དུ་མཁས་པའི་སྤྱན་ཟུར་དུ་མ་ཐོགས་པའི་གནད་ཀ་ཆུང་ཆུང་འདི་ཁོ་བོས་འདི་ལྟར་གླེང་བསླངས་པ་ལ་ཉེས་འཛོལ་འཁྲུལ་གསུམ་གྱི་ཆ་རེ་མཆིས་ཚེ་གཟུར་གནས་ཀུན་གྱི་སྤྱན་སྔར་སྙིང་ནས་འཆགས་སོ།།